C 216/42

Standarta grozījuma apstiprināšana ar aizsargātu nosaukumu apzīmēta vīna nozares produkta specifikācijā: paziņojuma publicēšana saskaņā ar Komisijas Deleģētās regulas (ES) 2019/33 17. panta 2. un 3. punktu

(2020/C 216/17)

Šis paziņojums publicēts saskaņā ar Komisijas Deleģētās regulas (ES) 2019/33 (1) 17. panta 5. punktu.

STANDARTA GROZĪJUMA APSTIPRINĀŠANAS PAZIŅOJUMS

“CERASUOLO DI VITTORIA”

Atsauces numurs: PDO-IT-A0773-AM02

Paziņojuma datums: 5.3.2020.

APSTIPRINĀTĀ GROZĪJUMA APRAKSTS UN PAMATOJUMS

1. Vīna vai vīnu apraksts

Apraksts: minimālās kopējās spirta tilpumkoncentrācijas samazināšana no 13,00 % uz 12,50 % gan “Cerasuolo di Vittoria”, gan “Cerasuolo di Vittoria”Classico.

Pamatojums: “Cerasuolo di Vittoria” un “Cerasuolo di Vittoria”Classico KGCVN vīnu ražošanā izmantoto vīnogu kvalitātes dēļ, kā arī balstoties uz datiem par pēdējām piecām ražām, no visās četrās ģeogrāfiskā apgabala orogrāfiskajās zonās ievāktajām vīnogām iegūtā vīna vidējā minimālā dabiskā spirta tilpumkoncentrācija vienmēr ir bijusi lielāka par 12,5 %. Līdz ar to mēs vēlamies patērētājiem piedāvāt vīnu, kura spirta saturu noteikuši tikai vīnogās esošie cukuri un kurš misas un/vai vīna gatavošanas procesā nav ticis bagātināts. Saskaņojot patēriņam nodotā vīna spirta koncentrāciju ar minimālo dabisko spirta koncentrāciju, “Cerasuolo di Vittoria” vēlas virzīties uz to, lai ražotu vīnu, kas savā dabiskumā atspoguļo attiecīgā apgabala dažādo zonu un abu vīnogu šķirņu – ‘Nero d’Avola’ un ‘Frappato’ – kvalitāti un raksturu. Tas arī saskan ar tirgū vērojamo tendenci lielāku uzmanību pievērst ilgtspējai, izceļot dabiskās vērtības, kas atspoguļo saikni ar dabu kvalitātes nodrošināšanā.

Grozījums attiecas uz vienotā dokumenta 1.3. punktu (Vīna vai vīnu apraksts) un produkta specifikācijas 6. pantu.

2. Īpašās vīndarības metodes

Apraksts:

bagātināšanas aizliegums vīna gatavošanā.

Pamatojums:

šis aizliegums atspoguļo “Cerasuolo di Vittoria” un “Cerasuolo di Vittoria”Classico KGCVN vīnu ražošanā izmantotajām vīnogām raksturīgo augsto kvalitāti kā noteicošo dabisko faktoru šo vīnu ražošanā. Datu analīze par pēdējo gadu ražām atklāj, ka dabiskā minimālā spirta tilpumkoncentrācija šajās vīnogās konsekventi pārsniedz vidēji 12,5 %, tāpēc bagātināšana misas un/vai vīna gatavošanā nav uzskatāma par nepieciešamu.

Grozījums attiecas uz vienotā dokumenta 1.5. punktu un produkta specifikācijas 5. pantu.

VIENOTS DOKUMENTS

1. Produkta nosaukums

Cerasuolo di Vittoria

2. Ģeogrāfiskās izcelsmes norādes veids

ACVN – aizsargāts cilmes vietas nosaukums

3. Vīnkopības produktu kategorijas

1. Vīns

4. Vīna vai vīnu apraksts

“Cerasuolo di Vittoria” un “Cerasuolo di Vittoria”Classico

Krāsa: no ķiršsarkanas līdz purpursarkanai vai granātsarkanai.

Aromāts: no ziedu līdz augļu aromātam; ķiršu aromāts, nogatavinātos vīnos var ieskanēties plūmju, šokolādes, ādas un tabakas nots.

Garša: sausa, bagātīga, maiga un harmoniska.

Minimālā kopējā spirta tilpumkoncentrācija: 12,5 %.

Minimālais bezcukura ekstrakta saturs: 27 grami uz litru.

Vispārīgās analītiskās īpašības Maksimālā kopējā spirta tilpumkoncentrācija (tilp. %) Minimālā faktiskā spirta tilpumkoncentrācija (tilp. %) Minimālais kopējais skābums 5 grami uz litru (izteikts vīnskābē) Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

5. Vīndarības metodes

a) Īpašā vīndarības metode

Bagātināšanas aizliegums

Vīndarības metodēm piemērojams ierobežojums

Bagātināšanas aizliegums vīna gatavošanā atspoguļo “Cerasuolo di Vittoria” un “Cerasuolo di Vittoria”Classico KGCVN vīnu ražošanā izmantotajām vīnogām raksturīgo augsto kvalitāti kā noteicošo dabisko faktoru šo vīnu ražošanā. Vīnogām jau ir dabiski augsta spirta tilpumkoncentrācija (12,5 %), kas nodrošina no tām ražotajiem vīniem pietiekami augstu spirta saturu bez vajadzības pievienot papildu cukuru.

b) Maksimālās ražas

“Cerasuolo di Vittoria” un “Cerasuolo di Vittoria”Classico

8 000 kg vīnogu no hektāra.

6. Noteiktais ģeogrāfiskais apgabals

Ražošanas apgabals atrodas Sicīlijas reģionā. Tas pilnībā ietver Vittoria, Comiso, Acate, Chiaramonte Gulfi un Santa Croce Camerina pašvaldību (Ragusa provincē), kā arī daļēji Ragusa pašvaldību (Ragusa provincē), Niscemi, Gela, Riesi, Butera un Mazzarino pašvaldību (Caltanissetta provincē) un Caltagirone, Licodia Eubea un Mazzarrone pašvaldību (Catania provincē).

7. Galvenās vīna vīnogu šķirnes

‘Calabrese N.’ – ‘Nero d’Avola N.’

‘Frappato N.’ – ‘Frappato d’Italia’

8. Saiknes vai saikņu apraksts

“Cerasuolo di Vittoria” KGCVN

Ar ražošanas apgabalu saistītajiem cilvēkfaktoriem ir būtiska nozīme un senas tradīcijas, un tie ir veicinājuši “Cerasuolo di Vittoria” KGCVN vīnu augošo popularitāti. Gan analītiskā, gan organoleptiskā ziņā vīniem piemīt skaidri jūtamas un izteiktas īpašības, kas tiem piešķir nepārprotamu unikalitāti un pēc kurām tos var sasaistīt ar konkrēto ģeogrāfisko apgabalu.

9. Būtiski papildu nosacījumi (iepakošana, marķēšana, citas prasības)

NAV

Saite uz produkta specifikāciju

https://www.politicheagricole.it/flex/cm/pages/ServeBLOB.php/L/IT/IDPagina/15124

(1) OV L 9, 11.1.2019., 2. lpp.